Държавен вестник, бр. 24, 2015 г., стр. 17

БРОЙ  24	
Д Ъ Р Ж А В Е Н  В Е С Т Н И К 	
СТР.  17  
Преходни и заключителни разпоредби
§ 16. Разпоредбите на тази наредба се при-
лагат и за договори за отпускане на финансова 
помощ, за които към датата на влизането є 
в сила не е подадена заявка за окончателно 
плащане. 
§ 17. Крайният срок за представяне в РА 
на удостоверение от обслужващата банка, при 
която е открита банкова сметка за средства 
от Европейския съюз съгласно § 1, т. 2 по 
отношение на задължението по чл. 11, ал. 12 
за календарната 2014 г., е до 3 април 2015 г.
§ 18. Крайният срок за възстановяване в 
РА на натрупаните лихви върху изплатените 
авансови плащания съгласно § 1, т. 2 по от-
ношение на задължението по чл. 11, ал. 13 
за календарната 2014 г. е до 30 април 2015 г.
§ 19. (1) Крайният срок за публикуване на 
решението за откриване на процедурите за 
възлагане на обществена поръчка за избор 
на изпълнител за всички разходи по чл. 17, 
ал. 1, т. 1 и 3 в проекта съгласно § 7, т. 1 
по отношение на чл. 36, ал. 3 е до 24 април 
2015 г. за ползватели на помощта със сключени 
договори за отпускане на финансова помощ 
преди влизане в сила на тази наредба.
(2) Крайният срок по ал. 1 за уведомяване 
на РА за публикуване на решение за откри-
ване на процедура за възлагане на общест-
вена поръчка за ползватели на помощта със 
сключени договори за отпускане на финансова 
помощ преди влизане в сила на тази наредба 
е 7 работни дни от датата на публикуването 
на решението.
(3) В случай че ползвателите на помощта 
със сключени договори за отпускане на фи-
нансова помощ преди влизане в сила на тази 
наредба не публикуват решение за откриване 
на процедурите за възлагане на обществена 
поръчка за избор на изпълнител на всички 
дейности по проекта в срока по ал. 1, РА 
едностранно и без предизвестие прекратява 
договора за отпускане на финансовата помощ.
§ 20. Наредбата влиза в сила от деня на 
обнародването є в „Държавен вестник“.
Министър: 
Десислава Танева
2207
Наредба за изменение и допълнение на На-
редба № 21 от 2008 г. за условията и реда 
за предоставяне на безвъзмездна финансова 
помощ по мярка „Подобряване икономиче-
ската стойност на горите“ от Програмата 
за развитие на селските райони за периода 
2007 – 2013 г. (обн., ДВ, бр. 66 от 2008 г.; изм., 
бр. 50 от 2010 г., бр. 5 и 105 от 2011 г.; изм. и 
доп., бр. 28 и 55 от 2012 г.) 
§ 1. Член 2а се изменя така:
„Чл. 2а. (1) Финансовата помощ по тази 
наредба се предоставя при спазване на изис-
кванията на Регламент (ЕО) № 1998/2006 на 
Комисията от 15 декември 2006 г. относно 
прилагането на членове 87 и 88 от Договора 
за създаване на Европейската общност по 
отношение на минималната помощ (ОВ L 
379 от 28.12.2006 г.) за договори за отпускане 
на финансова помощ, сключени до 30 юни 
2014 г., с изключение на проекти на общини.
(2) Финансовата помощ по тази наредба се 
предоставя при спазване на изискванията на 
Регламент (ЕС) № 1407/2013 на Комисията от 
18 декември 2013 г. относно прилагането на 
членове 107 и 108 от Договора за функциони-
рането на Европейския съюз към помощ de 
minimis (OB L 352 от 24.12.2013 г.) (Регламент 
(ЕС) № 1407/2013) за договори за отпускане 
на финансова помощ, сключени след 30 юни 
2014 г., с изключение на проекти на общини.
(3) В случаите по ал. 2, за които към 1 юли 
2014 г. не са сключени договори, се извърш-
ва проверка за съответствие с правилата за 
отпускане на финансова помощ, посочени в 
Регламент (ЕС) № 1407/2013.
(4) За целите на ал. 3 Разплащателната 
агенция (РА) писмено изисква от кандидатите 
да представят декларация съгласно приложе-
ние № 1, както и допълнителни документи, 
необходими за удостоверяване верността на 
декларираните данни, в срок 10 дни, считано 
от датата на уведомяването им.
(5) Когато при проверката по ал. 3 се ус-
танови наличие на нови обстоятелства, РА 
преразглежда заявленията за подпомагане.
(6) Не се сключват договори за отпускане 
на финансова помощ с кандидати, за които 
след проверката по ал. 3 и преразглеждането 
по ал. 5 се установи, че не може да им бъде 
предоставена помощ съгласно изискванията на 
Регламент (ЕС) № 1407/2013 и тази наредба.“
§ 2. В чл. 11 се правят следните допълнения:
1. В ал. 11 накрая се добавя „и натрупаните 
лихви върху изплатеното авансово плащане по 
съответния договор за отпускане на финансова 
помощ са възстановени на РА от ползвателя 
на помощта“.
2. Създават се ал. 12, 13 и 14:
„(12) За установяване на размера на на-
трупаните лихви върху изплатените авансови 
плащания по всички договори за отпускане на 
финансова помощ, сключени по реда на тази 
наредба, ползвателят на помощта представя в 
РА всяка календарна година в срок най-късно 
до 31 януари удостоверение от обслужващата 
банка, при която е открита банкова сметка 
за средства от Европейския съюз, по която са 
преведени авансовите плащания. В удостове-
рението трябва да е посочен точният размер 
на натрупаната лихва върху всички изплате-
ни авансови плащания към 31 декември на 
предходната календарна година.